 Otu jikọtara ndị ahịa na steeti Anambra bụ AMATAS naha mkpirisi na nke jikọtara ndị ahịa na mpaghara ọwụwa anyanwụ ala anyị bụ SEAMATA ekworona ntutu taa ma kpebie na ha agaghị ekwe ka e nwee ihe ọbụla bụ igwu ojoro nụdị ọbụla na nhọpụta ọchịchị na-abịa nihu na steeti ahụ, site naka mmadụ ọbụla ma ọ bụ otu ọbụla.Onye isi ndị otu a bụ maazị Okwudịlị Ezenwankwọ mere ka a mara nke a ụbọchị Tọzdee oge ndị otu jikọrọ ndị na-arụpụta akpụkpụ ụkwụ na Anambra bụ SMAAS bịara kpọtụrụ ya nisi ụlọ ọrụ AMATAS dị nỌnịcha, na steeti Anambra.O kwuru na ewezuga igwu ojoro, aka na-achị steeti ahụ bụ Gọvanọ Willie Obianọ nwere ezi ohere dị elu ituru ugo na ya bụ nhọpụta na-abịa nihu, nọnwa Nọvemba ahọ a. 